მასტერსი 1998 (სნუკერი)
მასტერსი 1998 (ინგლ. Masters 1998, აგრეთვე ცნობილია, როგორც Benson and Hedges Masters 1998 — სპონსორის სახელწოდების მიხედვით) — სნუკერის პროფესიონალური არარეიტინგული ტურნირი. ტარდებოდა 1998 წლის 1 თებერვლიდან 8 თებერვლამდე Wembley Conference Centre-ში, ლონდონში. ტურნირის გამარჯვებული გახდა მარკ უილიამსი, რომელმაც ფინალში დაამარცხა სტივენ ჰენდრი ანგარიშით 10:9. 1975 წლის შემდეგ ეს პირველი ფინალი იყო, რომელშიც მატჩის ბედს შავი ბურთი წყვეტდა. ჰენდრი თავიდან ლიდერობდა 9:6-ს, მაგრამ უილიამსმა გაათანაბრა ანგარიში, ხოლო უკანასკნელ ფრეიმში, როცა 22 ქულით ჩამორჩებოდა (34-45), ჩააგდო ყავისფერი და ყველა სხვა ფერი. ამგვარად, დაინიშნა შავზე გადათამაშება. ჰენდრის მატჩის მოგების კარგი შანსი ჰქონდა, მაგრამ ვერ ჩააგდო შედარებით მარტივი შავი შუა ლუზაში და დამარცხდა.